съставяне, обработка и предаване на официални сертификати, включително в електронен формат. В Регламент за изпълнение (ЕС) 2019/1715 на Комисията (8) се предвижда, че експертната система за контрол на търговията (TRACES) е компонентът на IMSOC, който дава възможност съставянето на сертификати да се извършва електронно, като по този начин се предотвратяват евентуални измамни или подвеждащи практики по отношение на ветеринарните здравни сертификати, официалните сертификати или ветеринарните здравни/официални сертификати. За тази цел с настоящия регламент следва да се установят стандартни образци на официални сертификати, които да са съвместими със системата TRACES.
 (15)
 С член 90, първа алинея, буква в) от Регламент (ЕС) 2017/625, на Комисията се предоставят правомощия да определя чрез актове за изпълнение правила относно процедурите, които да бъдат спазвани при издаването на заместващи сертификати. Поради това е целесъобразно в настоящия регламент да се установят общи изисквания по отношение на заместването на сертификатите и тези общи изисквания следва да се прилагат по отношение на ветеринарните здравни сертификати, които се подписват от официалния ветеринарен лекар, по отношение на официалните сертификати, които се подписват от сертифициращия служител, и по отношение на ветеринарните здравни/официални сертификати, които се подписват от официалния ветеринарен лекар или сертифициращия служител.
 (16)
 За да се избегне неправилна употреба и злоупотреба, е важно да се определят правила относно случаите, в които може да се издаде заместващ сертификат, както и изискванията, на които да отговарят тези сертификати. Тези случаи следва да бъдат ограничени до допуснати административни грешки и до случаи, когато първоначалният сертификат е повреден или изгубен.
 (17)
 В член 237, параграф 1, буква а) от Регламент (ЕС) 2016/429 се предвижда, че държавите членки разрешават въвеждането в Съюза на пратки с животни, зародишни продукти и продукти от животински произход само ако са придружени от ветеринарен здравен сертификат, освен в случаите, за които в член 237, параграф 4, буква а) от посочения регламент е предвидена дерогация. В член 126, параграф 2, буква в) от Регламент (ЕС) 2017/625 се установява изискването пратките с определени животни и стоки, въвеждани в Съюза, да се придружават от официален сертификат, официално удостоверение или друго доказателство, че пратките са в съответствие с необходимите изисквания, установени с правилата, посочени в член 1, параграф 2 от същия регламент.
 (18)
 В тази връзка в Делегиран регламент (ЕС) 2019/625 се предвижда списък на стоки и животни, предназначени за консумация от човека, по-специално продукти от животински произход, живи насекоми, кълнове за консумация от човека и семена, предназначени за производство на кълнове за консумация от човека, които е необходимо да бъдат придружени от официален сертификат при въвеждането им в Съюза. С цел да се улесни официалният контрол при въвеждане в Съюза на пратки с продукти от животински произход, живи насекоми, кълнове за консумация от човека и семена, предназначени за производство на кълнове за консумация от човека, следва да бъдат установени образци на официални сертификати за тези стоки и животни, предназначени за консумация от човека.
 (19)
 С член 90, първа алинея, буква д) от Регламент (ЕС) 2017/625, на Комисията се предоставят правомощия да приема чрез актове за изпълнение правила относно формàта на документите, които трябва да